CHEWA โชว์ผลงานไตรมาส 3 พลิกกำไร 174 ลบ. หลังต้นทุนลด-รับรู้กำไรบ.ร่วม
CHEWA โชว์ผลงานไตรมาส 3 พลิกกำไร 174 ลบ. จากช่วงเดียวกันเมื่อปีก่อนขาดทุน 21 ลบ. หลังต้นทุนลด-รับรู้กำไรบ.ร่วม ขณะที่งวด 9 เดือน พลิกมีกำไร 137 ลบ. จากช่วงเดียวกันเมื่อปีก่อนขาดทุน 28 ลบ.
12 พ.ย. 2563

บริษัท ชีวาทัย จำกัด (มหาชน) หรือ CHEWA รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวพลิกมีกำไร เนื่องจากบริษัทมีรายได้อื่นๆ จำนวน 3.85 ล้านบาท คิดเป็น 1.45% ของรายได้รวม ซึ่งรายได้อื่นๆ ประกอบด้วย
รายได้จากการบริหารจัดการแก่บริษัทที่เกี่ยวของดอกเบี้ยรับ เป็นต้น ซึ่งไตรมาส 3/63 บริษัทมีรายได้อื่นๆเพิ่มขึ้นจากงวดเดียวกันของปีก่อน 1.79 ล้านบาท คิดเป็นเพิ่มขึ้น 86.89%
ขณะที่มีต้นทุนขายอสังหาริมทรัพย์จำนวน 200.65 ล้านบาท ลดลงจากงวดเดียวกันของปีก่อน จำนวน 7.36 ล้านบาท หรือลดลง 3.54% ตามยอดรายได้ที่ลดลงและอตัรากำไรขั้นต้นจากการขายอสังหาริมทรัพย์ลดลงจากงวดเดียวกันของปีก่อน 3.25% อยู่ที่ 23.47% เนื่องจากมีการแข่งขันทางด้านราคากันค่อนข้างสูงเพื่อเร่งระบายสินค้าคงเหลือ
ค่าใช้จ่ายในการขายและบริหาร
อีกทั้ง บริษัทมีค่าใช้จ่ายในการขายและบริหารรวม จำนวน 85.15 ล้านบาท ลดลงจากงวดเดียวกันของปีก่อน จำนวน 11.19ล้านบาท หรือลดลง 11.62% หากเทียบกับค่าใช้จ่ายรวมต่อรายได้รวม บริษัทมีอัตราค่าใช้จ่ายในการขายและบริหารต่อรายได้รวม (SG&amp;A) ลดลงจากงวดเดียวกันของปีก่อน จาก 33.69% เป็น 32.01%
นอกจากนี้ ส่วนแบ่งกำไรจากเงินลงทุนในการร่วมค้า เป็นการรับรู้ส่วนแบ่งกำไรจากการลงทุนในบริษัท ชีวาทัย ฮัพ ซูน จำกัด (CTHS) บริษัทถือหุ้นสัดส่วน 50% และ บริษัท ชีวา ฮาร์ท จำกัด (CWH) บริษัทถือหุ้นสัดส่วน 70% ทำให้บริษัทรับรู้ส่วนแบ่งขาดทุนจากเงินลงทุนในการร่วมค้า จำนวน 1.42 ล้านบาท ส่วนแบ่งกำไรจากเงินลงทุนในบริษัทร่วม เป็ นการรับรู้ส่วนแบ่งกำไรจากการลงทุนในบริษัท กมลา ซีเนียร์ ลิฟวิ่ง จำกัด บริษัทได้ทำสัญญาร่วมทุนถือหุ้นสัดส่วน 25% บริษัทรับรู้ส่วนแบ่งขาดทุนจากเงินลงทุนในบริษัทร่วม จำนวน 1.01 ล้านบาท